Kind beland onder bewegende trokParamedici vanoggend op die toneel op die N102 naby Etete. (Foto: Verskaf) ’n Jong seun is dood nadat hy Donderdag onder ’n vragmotor wat suikerriet vervoer, beland het. Die kind het na bewering op die bewegende vragmotor gespring om van die suikerriet te gryp toe hy gegly en onder die wiele van die vragmotor se wa beland het. IPSS Medical Rescue sê paramedici is vroegoggend na die toneel op die N102 naby Etete in KwaZulu-Natal ontbied. Die seun het veelvuldige beserings tydens die voorval opgedoen en paramedici het hom met hul aankoms probeer stabiliseer. Die seun se beserings was egter van ’n baie ernstige aard en hy is op die toneel dood verklaar. Die polisie was vanoggend op die toneel om ondersoek in te stel.